stanford-oval/wikipedia huggingface dataset:
רולנד מאתס
קורות חיים

מאתס נולד בעיר פוזנק שבתורינגיה בגרמניה המזרחית. הוא החל להתאמן בצורה רצינית רק בגיל 11, שנחשב כמאוחר יחסית. צורף לתוכנית השחייה המזרח גרמנית. לפני הגיעו לגיל 17, בספטמבר 1967, שבר לראשונה את השיא העולמי במשחה ל-100 מטר גב בתוצאה של 58.4 שניות, שיפור לשיא של צ'ארלס היקוקס מארצות הברית (59.1 שניות). חודשיים לאחר מכן, שבר גם את השיא העולמי במשחה ל-200 מטר גב.
באולימפיאדת מקסיקו (1968), זכה מאתס ב-3 מדליות, 2 זהב ו-1 כסף. מדליות זהב במשחה ל-100 מטר גב בשיא אולימפי חדש של 58.7 שניות ובמשחה ל-200 מטר בשיא אולימפי חדש נוסף של 2:09.6 דקות, מדליית כסף, במשחה שליחים 4x100 מטר מעורב בתוצאה של 3:57.5 דקות, אחרי ארצות הברית שקבעה שיא עולם חדש של 3:54.9 דקות ולפני ברית המועצות (4:00.7 דקות), תוך שהוא קובע שיא עולמי במשחה ל-100 מטר גב של 58.0 שניות.
באולימפיאדת מינכן (1972) זכה מאתס ב-4 מדליות 2 זהב, 1 כסף ו-1 ארד. הוא הגן על תאריו כשזכה בשתי מדליות זהב במשחה ל-100 מטר גב בשיא אולימפי חדש של 56.58 שניות ובמשחה ל-200 מטר גב בשיא עולם חדש של 2:02.82 דקות. מדליית כסף במשחה שליחים 4x100 מטר מעורב בתוצאה של 3:52.12 דקות) ובמדליית ארד במשחה שליחים 4x200 מטר חופשי (7:41.69 דקות).
באליפות העולם בשחייה שנערכה בבלגרד, (לשעבר יוגוסלביה) בשנת 1973 זכה מאתס ב-4 מדליות, 2 זהב, 1 כסף ו-1 ארד. מדליות זהב במשחה ל-100 מטר בתוצאה של 57.47 שניות ובמשחה ל-200 מטר גב בשיא עולם חדש של 2:01.87 דקות, מדליית כסף במשחה שליחים 4x100 מטר מעורב בתוצאה של 3:53.24 דקות ומדליית ארד במשחה שליחים 4x100 מטר חופשי בתוצאה של 3:32.03 דקות.
באליפות העולם בשחייה שנערכה בקאלי, קולומביה בשנת 1975 זכה מאתס במדליית זהב במשחה ל-100 מטר גב בתוצאה של 58.15 שניות ובמקום רביעי במשחה ל-200 מטר גב בתוצאה של 2:07.09 דקות.
באולימפיאדת מונטריאול (1976) זכה מאתס במדליית ארד במשחה 100 מטר גב בתוצאה של 57.22 שניות, אחרי ג'ון נייבר שקבע שיא עולם חדש של 55.49 שניות ופיטר רוקה (56.34 שניות) שניהם מארצות הברית.
מאתס ניצח באליפויות אירופה שנערכו באותן שנים. למעשה, מאפריל 1967 ועד אוגוסט 1974, צבר מאתס 187 ניצחונות במשחי הגב ולא נוצח אף לא פעם אחת באותה תקופה. הוא נוצח לראשונה על ידי האמריקאי ג'ון נייבר שהיה יורשו בשליטה במשחי הגב בסוף שנות השבעים.
מאתס נישא ב-1978 לשחיינית המזרח גרמנית, אלופת העולם והאלופה האולימפית במונטריאול, קורנליה אנדר. לשניים נולדה בת (שהתחרתה בשחייה אך לא הגיעה להישגים בינלאומיים). ב-1982 התגרש הזוג ומאוחר יותר, נישא מאתס מחדש. ב-1984 סיים את לימודי הרפואה ולאחר מכן החל לעבוד כאורתופד.
בשנת 1981 זכה מאתס להכלל בהיכל התהילה הבינלאומי של השחייה.
סגנונו

למרות התמקדותו של מאתס במשחי הגב, הוא הצטיין גם בסגנונות אחרים ובתקופה מסוימת אף החזיק בתארים האירופים במשחה 100 מ' פרפר וב-200 מ' מעורב אישי. מאתס התנשא לגובה של 1.91 מטר ושקל 75 ק"ג. הוא הצטיין במשקל העצמות הנמוך שלו, דבר שאפשר לו ציפה מצוינת במים. סגנונו נחשב בזמנו כמושלם ושחייתו נראתה לצופים בו כשלווה וחסרת מאמץ. הוא נחשב כשחיין שלא השקיע את כל כולו באימונים. הדבר התבטא כבר בילדותו, כאשר התקשה להשלים עם הדבקות והמשמעת הפנימית הנדרשת משחיינים וגם בהיותו בשיא הקריירה שלו נהג לשחות באימוניו כ-3–4 ק"מ ליום לעומת שחיינים אחרים שנהגו לשחות מעל 10 ק"מ ביום. גם מחוץ לבריכה היה ידוע מאתס כבחור נינוח שהרבה להתרועע גם עם עמיתיו המערביים וגם עם בנות המין השני.
תוכנית השחייה המזרח גרמנית וחשדות על שימוש בסמים

ישנם רבים הטוענים כי יש להטיל ספק בכל שיאי העולם שנקבעו על ידי שחיינים מזרח גרמניים שכן, ידוע היום כי חלק גדול מהשחיינים בתוכנית השחייה המזרח גרמנית נטלו, מרצון או בכפייה, חומרים משפרי ביצועים האסורים בשימוש. במיוחד אמורים הדברים לגבי הנשים המזרח גרמניות ששלטו, מאמצע שנות השבעים ועד סוף שנות השמונים, שליטה מוחלטת בכל סוגי המשחים.
למרות זאת, ספק אם כתם זה יכול לפגוע בהישגיו של מאתס מהסיבות הבאות:
בניגוד לנשים המזרח גרמניות שהשיגו כאמור הישגים חסרי תקדים, הגברים המזרח גרמניים לא זכו להישגים רבים.
שליטת הנשים המזרח גרמניות באה לידי ביטוי רק באמצע שנות השבעים, שנים שציינו כבר את סוף הקריירה של מאתס.
מאתס הודה כי בגרמניה המזרחית היה שימוש בחומרי אימרוץ בשחייה. עם זאת, טען מאתס, כי הוא לא נטל חומרים אלו מאחר שמועדנו, מועדון הספורט של ארפורט היה מועדון קטן וחסר אמצעים.
מאתס נפטר ב-20 בדצמבר 2019.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
התפתחות שיא העולם במשחה ל-200 מטר גב
הערות שוליים

↑  ROLAND MATTHES  (GDR) - 1981 Honor Swimmer, באתר International Swimming Hall of Fame
↑  Roland Matthes, Britannica
| --- | --- |
בקרת זהויות :  GND: 1061865649  VIAF: 315523264   WorldCat (עם VIAF): 315523264
רולנד יוהאש

רולנד יוהאש (בהונגרית: Roland Juhász; נולד ב-1 ביולי 1983) הוא כדורגלן עבר הונגרי ששיחק בעמדת המגן .
קריירת מועדונים > מ.ט.ק. בודפשט

יוהאש החל את קריירת נעוריו, טפיזסקו, כששיחק במועדון המקומי. הוא החל את הקריירה המקצועית שלו במ.ט.ק. בודפשט בשנת 1999. במדיה שיחק 107 משחקי בליגה ההונגרית וכבש 12 שערים. לאור היכולת הטובה הרשים את מאמן הנבחרת הונגריה בכדורגל לזמן אותו לסגל. יוהאש הפך לאלוף הליגה ההונגרית בעונת 2002–2003 עם מ.ט.ק. בודפשט. בסוף עונת 2004–2005 של הליגה ההונגרית, החתימה אותו המועדון הבלגי אנדרכלכט.
קריירת מועדונים > אנדרלכט

יוהאש חתם באנדרלכט ב-29 באוגוסט 2005. הוא ערך את הופעת הבכורה שלו במועדון מול צ'לסי בליגת האלופות של אופ"א. ב-19 בספטמבר 2005, הוא שבר את עצם כף הרגל מה שגרם לכך שלא שיחק מספר שבועות.
יוהאש הפך לאלוף הליגה הבלגית ארבע פעמים עם המועדון בעונות 06\2005, 07\2006, 10\2009, 12\2011 . בשנת 2009, הוא נבחר כמגן הטוב ביותר של הליגה הבלגית הראשונה ושחקן השנה לשנת 2009 על ידי התאחדות הכדורגל ההונגרית. בשנת 2011 נבחר יוהאש לשחקן הכדורגל ההונגרי הטוב ביותר של השנה .
ב-8 באוגוסט 2011, הוכרז שקבוצת ריינג'רס של אלי מקויסט לא מוכנה לשלם את הסכום רכישה שאנדרלכט ביקשה עבור יוהאש. אנדרלכט דחתה את הצעת ריינג'רס בסך 3 מיליון ליש"ט, למרות שהסכום היה שווה לדמי השחרור שחשב שיוהאש סוכם עם מעסיקיו 12 חודשים קודם לכן. סוכנו של יוהאש אמר שזה עלול להרוס את הקריירה של השחקן.
ב-18 בנובמבר 2011, סלטיק הסקוטית הציעה לעסקה של 2.6 מיליון ליש"ט עבור יוהאש, כאשר מנג'ר סלטיק ניל לנון הצהיר כי יוהאש מתאים לקבוצתו. עם זאת, יוהאש האריך את חוזהו עם אנדרלכט עד 2014.
קריירת מועדונים > פהרוואר

ב-19 בפברואר 2013, ההסכם עם מועדון הליגה ההונגרית פהרוואר הוכרז באתר האינטרנט של אנדרלכט, אם כי הוא לא אושר על ידי המועדון ההונגרי עד 20 בפברואר 2013.  רולאן יוהאש הצטרף לקבוצה בעונת 2010–2011 בחוזה להשאלה ואופציה לרכישה בסוף העונה מומשה הרכישה.
קריירה בינלאומית

הופעת הבכורה של יוהאש החלה ב-25 באפריל 2004 במשחק ידידות עם יפן, וכבש שער. ב-7 בספטמבר, הונגריה החלה את מוקדמות גביע העולם 2014 עם ניצחון 5–0 באנדורה, יוהאש כבש את השער הראשון. ב-31 במאי 2016 נבחר יוהאש לסגל ההונגרי בטורניר יורו 2016 בצרפת.
ב-18 ביוני 2016, יוהאש שיחק בתיקו 1-1 נגד איסלנד בסטאד ולודרום, מארסיי . והוא גם שיחק במשחק האחרון בתיקו 3–3 נגד פורטוגל בפארק אולימפיק ליון, ליון ב-22 ביוני 2016. יוהאש הודיע על פרישה מהנבחרת ב-5 ביולי 2016.
תארים

אנדרלכט
הליגת בלגית: 2005–2006, 2006–2007, 2009–2010, 2011–2012; סגנית אלופת 2007–2008, 2008–2009
גביע בלגיה: 2007–2008
סופרקאפ בלגיה: 2006, 2007, 2010, 2012
טרופיאו סנטיאגו ברנבאו: סגן אלוף 2006
פהרוואר
הליגה ההונגרית: 2014–2015, 2017–2018
הישגים אישיים
שחקן השנה ההונגרי הצעיר: 2005
התאחדות הכדורגל ההונגרית מינתה אותו להיות הכדורגלן המקומי הטוב ביותר של השנה: 2008,  2009
כדורגלן השנה ההונגרי: 2009
המגן הטוב ביותר בליגה הבלגית הראשונה: 2009
הערות שוליים

↑  "Anderlecht has signed Roland Juhasz, Vadócz agrees to join Auxerre". Careers Management Group. 29 באוגוסט 2005. {{cite web}}:  (עזרה)
↑  "Juhász blow jolts Anderlecht". UEFA. 19 בספטמבר 2005. {{cite web}}:  (עזרה)
↑  "Juhász named as top man in Hungary". UEFA. 10 בדצמבר 2008. {{cite web}}:  (עזרה)
↑  "Rolnad Juhász is Hungarian football player of the year". RSCA. 10 בדצמבר 2008. אורכב מ-המקור ב-23 בינואר 2013. {{cite web}}:  (עזרה)
↑  Wilson, Richard (9 באוגוסט 2011). "Rangers move for Anderlecht defender 'dead', claims agent". HeraldScotland. נבדק ב-29 בספטמבר 2020. {{cite news}}:  (עזרה)
↑  "Celtic eye move for one-time Rangers target Roland Juhasz". Daily Record. 18 בנובמבר 2011. {{cite web}}:  (עזרה)
↑  "Roland Juhasz extends contract until 2014". RSCA. 1 בפברואר 2012. אורכב מ-המקור ב-23 בינואר 2013. {{cite web}}:  (עזרה)
↑  "Roland Juhasz naar Videoton". Anderlecht's Official Website. 19 בפברואר 2013. אורכב מ-המקור ב-22 בפברואר 2013. {{cite web}}:  (עזרה)
↑  "Roland Juhasz joins Videoton FC on a loan deal". Videoton's Official Website. 20 בפברואר 2013. {{cite web}}:  (עזרה)
↑  "Five-goal Hungary brush aside Andorra". FIFA. 7 בספטמבר 2012. נבדק ב-7 בספטמבר 2012. {{cite web}}:  (עזרה)
↑  "Gera, Dzsudzsak and Kiraly lead Hungary at Euro 2016". Sportsnet. 31 במאי 2016. נבדק ב-31 במאי 2016. {{cite web}}:  (עזרה)
↑  "UEFA Euro 2016: Iceland 1–1 Hungary". UEFA.com.
↑  "UEFA Euro 2016: Hungary 3–3 Portugal". UEFA.com.
↑  "Válogatott: Juhász Roland visszavonul a nemzeti csapattól - NSO". 5 ביולי 2016. {{cite web}}:  (עזרה)
↑  "Juhász named as top man in Hungary". uefa.com. נבדק ב-10 בדצמבר 2008. {{cite web}}:  (עזרה)
ריצ'נדה קארי

| --- | --- |
אין תמונה חופשית
 לידה:  9 באפריל 1948 (בת 76) ביטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1974
 מקום לימודים:  רוז ברופורד קולג' 
 בן או בת זוג:  נייג'ל סטוק (1979–23 ביוני 1986) 
 פרופיל ב-IMDb
 
ריצ'נדה קארי (באנגלית: Richenda Carey; נולדה ב-9 באפריל 1948) היא שחקנית תיאטרון, קולנוע וטלוויזיה אנגלייה.
ביוגרפיה

קארי נולדה בעיר ביטון שבגלוסטרשייר. היא ידועה בעיקר מהופעותיה בסדרות "בחזרה לאחוזת העמק", "ג'יבס וווסטר", הסרטים "החברות הכי טובות שיש", "שקרים נפרדים", והסדרה "צדק פלילי". עוד הופיעה בפרק בקומדיית המצבים "Chalk".
מיולי 2009 הופיעה קארי במחזה "נערות לוח השנה" בתיאטרון נואל קאוורד.
ביוגרפיה > חיים אישיים

קארי הייתה אשתו השלישית של השחקן נייג'ל סטוק, איתו התחתנה בבריסטול בשנת 1979. אחרי מותו של סטוק, נישאה קארי לג'ון פולי.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1974 | על אדונים ומשרתים | Upstairs, Downstairs | אחות ראשית | בפרק "Tug of War" |
| 1976 |  | Nuts in May | מיס ביל | במסגרת "Play for Today" |
| 1982 |  | A Shocking Accident | סוזן |  |
| 1986 | על שוטים ואנשים | Only Fools and Horses | ליידי באופרה | בפרק "A Royal Flush" |
| 1990 | ג'יבס וווסטר | Jeeves and Wooster | ליידי ויקהמרסלי | בפרק "The Purity of the Turf" |
| 1990 |  | Waiting for God | גרטה מולר | סדרת טלוויזיה (פרק אחד) |
| 1991 |  | Bodger & Badger | גברת בוגרט | סדרת טלוויזיה (7 פרקים) |
| 1994 |  | Wycliffe | ג'יין רול | בפרק "The Tangled Web" |
| 1994 | נוסטרדמוס | Nostradamus | רוזנת |  |
| 1995 |  | The Choir | ברידג'ט קאוונדיש |  |
| 1996 | בן המלך והעני | The Prince and the Pauper | ליידי מילפורד | מיני-סדרה |
| 1997 |  | Photographing Fairies | Fierce Woman |  |
| 1997 |  | Chalk | מרי לנגלנד | בפרק "New Student" |
| 1997 | ג'יין אייר | Jane Eyre | ליידי אינגרם | סרט טלוויזיה |
| 1997 | קוואנה QC | Kavanagh QC | פמלה ארסקין | בפרק "Blood Money" |
| 1997 | גברת דאלוויי | Mrs Dalloway | ליידי ברדשו |  |
| 1998 | מוזלי | Mosley | ליידי מוזלי | מיני-סדרה |
| 1998 | נשות המזנון | Dinnerladies | ליידי פמלה | בפרק "Royals" |
| 1998 |  | Julia Jekyll and Harriet Hyde | האחות בליסטר | בפרק "Astro-Nuts" |
| 1999 |  | Whatever Happened to Harold Smith? | מרי בלק'קוטג' |  |
| 1999 |  | Spaced | Dog pound clerk |  |
| 2001 | החברות הכי טובות שיש | Crush | ליידי גוונור |  |
| 2001 | טומב ריידר | Lara Croft: Tomb Raider | אישה |  |
| 2001 |  | Hot Money | השופטת לוסינדה וינצ'קומב |  |
| 2002 |  | Vacuums | גברת קרטרייט | שם הפצה נוסף "Stealing Bess" |
| 2003 | בחזרה לאחוזת העמק | Monarch of the Glen | ליידי דורותי טרומפינגטון-בונט | סדרת טלוויזיה (5 פרקים) |
| 2003 |  | The Young Visiters | ליידי גיי פינצ'לינג | סרט טלוויזיה |
| 2003 |  | Looking for Victoria | ליידי וארנקליף | סרט טלוויזיה |
| 2004 | רציחות במידסומר | Midsomer Murders | מרגרט הופקינס | בפרק "The Straw Woman" |
| 2005 | שקרים נפרדים | Separate Lies | שרה טופנל |  |
| 2008 | צדק פלילי | Criminal Justice | השופטת איירה |  |
| 2009 | רומנטיקנים נואשים | Desperate Romantics | בעלת בית |  |
| 2010 | יומניה הסודיים של אן ליסטר | The Secret Diaries of Miss Anne Lister | גברת פריסטלי | סרט טלוויזיה |
| 2015 |  | Colonia | ג'יזלה סיוולד |  |
| 2019 | אחוזת דאונטון | Downton Abbey | גברת וב |  |
הערות שוליים

↑  "IMDB entry for Richenda Carey". נבדק ב-18 באוקטובר 2008. {{cite web}}:  (עזרה)
↑  Wr. Steven Moffat; dir. Juliet May (17 September 1997). "New Student". Chalk. Season 2. Episode 1. BBC1.
↑  "Search Results for England & Wales Marriages 1837-2005 | findmypast.co.uk".
| --- | --- |
בקרת זהויות :  LCCN: no2018012845  MusicBrainz: ab5ef8ef-f54a-4785-a22a-711b0b58c4aa  VIAF: 2044148209304600460001   WorldCat (עם VIAF): 2044148209304600460001
רוברט ארזומניאן

רוברט ארזומניאן (בארמנית: Ռոբերտ Արզումանյան; נולד ב-24 ביולי 1985) הוא כדורגלן עבר ארמני שישחק בעמדת הבלם.
קריירת מועדונים

ארזומניאן התחיל את הקריירה שלו במחלקת הנוער של פיוניק ירוואן. בשנת 2005 הפך לשחקן הרכב ראשון ואף נבחר לשחקן המצטיין של השנה בליגה. במהלך חמש העונות שלו בפיוניק הוא זכה באליפות בכל עונה, זכה פעם אחת בגביע ו-3 פעמים בסופר קאפ.
ב-17 בינואר 2008 חתם לעונה אחת בראנס הדנית. לאחר שהפך לשחקן הרכב במועדון, כעבור 7 חודשים האריך את חוזהו במועדון ב-4 שנים. בעונת 2009/2010 הגיע מאמן חדש למועדון שלא האמין בארזומניאן והוא עזב את המועדון.
בינואר 2011 התחיל להתאמן עם שלונסק ורוצלאב אך העסקה נפלה בגלל הדרישות של סוכנו של ארזומניאן והוא חתם בסופו של דבר ביאגילוניה ביאליסטוק. בביאליסטוק סבל ארזומניאן מפציעות ומחילופי מאמנים ובסופו של דבר הוא עזב את המועדון.
לאחר שהתחיל את העונה ללא קבוצה, בספטמבר 2012 חתם בסק"א-אנרגיה חברובסק הרוסית בה שיחק חצי עונה. בינואר 2013 חתם באקטובה הקזחית בה שיחק במשך שתי עונות.
ביולי 2014 חתם באמקאר פרם הרוסית, אך העסקה יצאה לפועל בינואר 2015 לאחר שחוזהו באקטובה פג.
בריץ 2018 חתם בארטסאך מליגת העל הארמנית. בתום העונה, ארזומניאן הודיע על פרישה מכדורגל.
קריירה בינלאומית

ב-18 במרץ 2005 הוא ערך את הופעת הבכורה שלו בנבחרת ארמניה במשחק ידידות נגד כווית. ב-2 ביוני 2007 הבקיע את שער הבכורה שלו בנבחרת בניצחון 1-2 נגד קזחסטן במסגרת מוקדמות יורו 2008.
ארזומניאן נחשב לאחד משחקני המפתח של בנבחרת ארמניה: הוא מדורג שלישי בטבלת שיאן ההופעות, ותשיעי בטבלת מלך השערים. במרץ 2016 פרש מהנבחרת.
תארים

אליפות ארמניה: 2003, 2004, 2005, 2006, 2007
הגביע הארמני: 2003
הסופר קאפ הארמני: 2003, 2004, 2006
הגביע הקזחי: 2014
המצטרף של העונה בליגת העל הארמנית: 2005
הרץ הצעיר של העונה בליגת העל הארמנית: 2005
ראיין קופר

| --- | --- |
אין תמונה חופשית
 לידה:  3 באפריל 1986 (בן 38) פורט מורסבי, פפואה גינאה החדשה 
 מדינה:  אוסטרליה 
 תקופת הפעילות:  מ-2013
 עיסוק:  שחקן, דוגמן
 http://www.theryancooper.com
 פרופיל ב-IMDb
 
ראיין קופר (באנגלית: Ryan Cooper; נולד ב-3 באפריל 1986) הוא שחקן ודוגמן אוסטרלי.
ביוגרפיה

ריאן קופר נולד בפורט מורסבי, בירת פפואה גינאה החדשה, בשנת 1986, שם עבד אביו, שנולד באוסטרליה, כמיסיונר. לאחר שלמד בתיכון באוקלנד, ניו זילנד, קופר היה לוחם טאקוונדו מקצועי וזכה בשני טורנירים. הוא עבד כנגר שש שנים ועבר לניו יורק ב-2008, שם הופיע בקמפיין לג'ינס של דונה קארן.
קריירה

בשנת 2013, ביצע הופעתו הראשונה בקולנוע כניצב בסרט הקולנוע "גטסבי הגדול". באותה שנה החל לשחק ולגלם את ברוס האנטר באופרת הסבון "לחיות את החיים". שנה לאחר מכן שיחק בסרט האימה "ג'וליה".
בשנת 2015, גילם את ג'ייק בולין בסדרת הטלוויזיה קצרת הימים "איי קנדי" ששודרה ברשת MTV. באותה שנה שיחק בסרט הקולנוע "Digital Physics".
בשנת 2016 שיחק בסדרת הרשת "Heirloom".
בשנת 2017 הוא הופיע בסרט הקומדיה השחורה "לילה קשוח", בו גילם את ג'יי, חשפן שמת בעיצומה של מסיבת רווקות. באותה שנה שיחק בין התפקידים הראשיים בעונה השנייה של סדרת הטלוויזיה "Day 5" את איידן.
בשנת 2019 שיחק בפרק בסדרת הטלוויזיה "שוטרים בדם". באותה שנה שיחק בתפקיד ראשי בסרט הטלוויזיה "Christmas a la Mode". שנה לאחר מכן שיחק בתפקיד ראשי בסרט הטלוויזיה "Christmas on Ice".
בשנת 2021 שיחק בסרט הטלוויזיה "His Killer Fan". באותה שנה ביצע הופעות אורח בסדרות הטלוויזיה "פשוט ככה" ו"בול".
בשנת 2024 גילם את איי ג'יי בסרט הדרמה "I'll Be There". שיחק גם בפרק של הסדרה "אלזבת'" מבית CBS המהווה סדרת בת של "האישה הטובה".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Julia | פירס |  |
| 2014 | Left Behind | מיקי | סרט קצר גם במאי, תסריטאי ומפיק |
| 2015 | Digital Physics | רוי |  |
| 2017 | לילה קשוח | ג'יי |  |
| 2024 | I'll Be There | איי ג'יי | גם מפיק בפועל |
| TBA | Texas Cult House | דיאקון ג'ונס |  |
| TBA | Skate God | מטולוס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | לחיות את החיים (אנ') | ברוס האנטר | 13 פרקים |
| 2014 | השבוע שעבר עם ג'ון אוליבר | מר דיאט קולה | פרק: "Native Advertising" |
| 2015 | איי קנדי (אנ') | ג'ייק בולין | 7 פרקים |
| 2016 | The Deleted | רוב | סדרת רשת; פרק: "The Hook Up" |
| 2016 | Heirloom | בובי | סדרת רשת; 8 פרקים |
| 2017 | Confess | אוון ג'נטרי | תפקיד ראשי; 7 פרקים |
| 2017 | Day 5 | איידן | 7 פרקים |
| 2019 | שוטרים בדם | מארק סאנזו | פרק: "Common Enemies" |
| 2019 | Christmas à la Mode | צ'רלי בלנשרד | סרט טלוויזיה של Lifetime (אנ') |
| 2020 | Christmas on Ice | נואה טרמבלי | סרט טלוויזיה של Lifetime (אנ') |
| 2021 | His Killer Fan | ג'וש הולידיי | סרט טלוויזיה של Lifetime (אנ') |
| 2021 | בול | ג'קסון מרטין | פרק: "Bull Undone" |
| 2021 | פשוט ככה | טראוויס | פרק: "Tragically Hip" |
| 2024 | אלזבת' | גבריאל ארווד | פרק: "Love Knocked Off" |
| TBA | A Christmas in New Hope | גאווין גרדנר | סרט טלוויזיה עתידי |
הערות שוליים

↑  Lydia Spencer-Elliott, Everything We Know So Far About Carrie Bradshaw’s New Love Interest, Grazia, ‏1 בundefined 2022
רדימיקס

| --- | --- |
רדימיקס

מפעל של רדימקס
 נתונים כלליים
 סוג:  חברה פרטית
 מייסדים:  חברת RMC  חברת האחים מאיר
 תקופת הפעילות:  1962–הווה (כ־62 שנים)
 חברת אם:  CEMEX S.A.B. de C.V
 חברות בנות:  תעשיית אבן וסיד
 משרד ראשי:  רמת גן, ישראל
 מוצרים עיקריים:  בטון מוכן, מוצרי מחצבה, מוצרי בטון וצמנט לבן
 הכנסות:  2.3 מיליארד שקל (2017)
 יו"ר:  יצחק בז'רנו
 מנכ"ל:  יצחק בז'רנו
 עובדים:  1122 (2018)
  
 www.Readymix.co.il
תעשיות רדימיקס (ישראל) בע"מ היא החברה הגדולה בישראל לייצור חומרי גלם ואספקתם לתעשיית הבנייה.
היסטוריה

החברה הוקמה בשנת 1962 כסניף הישראלי של חברת Ready Mixed Concrete Limited) RMC) הבריטית, בשותפות עם חברת האחים מאיר (שבבעלות האחים משה ומרדכי מאיר). מאז ועד היום שוכנים משרדי החברה ברמת גן. רדימיקס הייתה החברה הראשונה בישראל שסיפקה בטון מוכן והפעילה מערבלי בטון ניידים בישראל, עד אז היה נהוג להכין את הבטון באתר הבנייה. בשנת 1989, חילקו האחים משה ומרדכי מאיר את נכסיהם. משה מאיר קיבל בין השאר את מניות השליטה ב"יצוא חברה להשקעות" שעם עסקיה נמנים בנק ירושלים ו-32% ממניות "רדימיקס". זמן קצר לאחר הפיצול חילק משה מאיר את נכסיו בין שתי בנותיו, כנה ורינה. כנה, קיבלה את מניות השליטה בחברת "יצוא". בשנת 2002 מכרה "יצוא" את חלקה בחברה ל-RMC תמורת 18 מיליון דולר.
בשנת 1990 רכשה "רדימיקס" מחברת "סולל בונה" מחצית מהבעלות בחברת "תעשיית אבן וסיד", ובכך הרחיבה את תחום המוצרים והיקף הפעילויות שלה. בשנת 2008 רכשה את מלוא הבעלות. חברת "אבן וסיד" חולשת על ייצור חצץ, אספלט, בלוקים וסיד.
בשנת 1995, החלה עיריית רעננה במאבק לסגירת מפעל החברה באזור התעשייה בעיר שפעל במשך 25 שנים, במטרה להפוך את האזור למתחם היי-טק ומסחר. העירייה שינתה רטרואקטיבית את תוכנית המתאר, לפיה יהיו אסורים השימושים הבאים באזור התעשייה: ייצור בטון, טיט, זפת, סיד, בלוקים וגומי. החברה החלה במאבק משפטי שהגיע עד בית המשפט העליון אך הפסידה בו ולבסוף סגרה את המפעל ומכרה את המגרש בו הוא פעל.
בשנת 1996, נכנסת החברה לפעילות של ייצור מוצרי בטון לענף התשתיות התת-קרקעיות על ידי רכישת מפעל למוצרי בטון באשדוד. בשנת 2000, רכשה את חברת "בר בטון" מחברת הבנייה א.צ.ברנוביץ' תמורת 11.5 מיליון דולר.
במרץ 2005 הושלמה עסקת רכישת חברת האם דאז "RMC" על ידי חברת "CEMEX" המקסיקנית, חברה גלובלית המייצרת ומשווקת חומרי בנייה ביותר מ-50 מדינות, היא חברת מוצרי בנייה השנייה בגודלה בעולם והמובילה בתחום הבטון המוכן. CEMEX נסחרת בבורסה לניירות ערך בניו יורק ומעסיקה כ-50 אלף עובדים ברחבי העולם. בשנת 2015, חברת הביטוח הגדולה בנורווגיה KLP, החליטה למשוך את השקעותה בחברת "CEMEX". חברת הביטוח טענה כי רדימיקס ישראל מפעילה מחצבות בגדה המערבית ומנצלת משאבי טבע בשטח כבוש בניגוד לאמנת ז'נבה.
חברות-בת של רדימיקס

תעשיית אבן וסיד בע"מ
רדימיקס מוצרי בטון (ישראל) בע"מ
כימוקריט בע"מ
רדימיקס כנרת
בטון העמק
רדימיקס טללים
פרמיקס-רדימיקס תעשיות בטון
הערות שוליים

1 2
↑  בטון מוכן - חוסך עבודה זמן וכסף, דבר, 18 ביולי 1963
↑  יואב יצחק, הענק מתעורר?, מעריב, 8 במאי 1990
↑  מהומה בבית הרכב: האם "מרוקנת" וולפסון קלור מאיר את נכסי החברה?, באתר גלובס, 13 באוגוסט 1998
↑  יצוא מוכרת אחזקותיה ברדימיקס תמורת 18.5 מיליון דולר, באתר גלובס, 13 באוגוסט 2002
↑  רדימיקס הבריטית השלימה רכישת 50% מאבן וסיד, מעריב, 5 בנובמבר 1990
↑  מיכאל רוכוורגר, שיכון ובינוי מכרה 50% מתעשיות אבן וסיד לרדימיקס, באתר הארץ, 26 בפברואר 2008
↑  רעננה: יש ארנונה ויש מפעלי בטון, באתר גלובס, 10 בפברואר 1997
↑  אליסה אודנהיימר, רדימיקס מערערת לעליון על ההחלטה לסגור המפעל ברעננה, באתר הארץ, 19 ביולי 2001
↑  רדימיקס מכרה מגרש בן 2.5 דונמים ברעננה תמורת 5.4 מיליון שקל, באתר הארץ, 15 באוגוסט 2003
↑  אודי בן ש"ך, העסקה התהפכה: ברנוביץ' תמכור את חלקה בבר מפעלי בטון לרדימיקס ב-11.5 מיליון דולר, באתר TheMarker‏, 20 באוגוסט 2000
↑  בנק ירושלים עשוי למכור מניותיו ברדימיקס, באתר גלובס, 27 ביולי 2005
↑   ברק רביד, לא רק גופים מישראל: חברת ענק נורווגית מפסיקה להשקיע בחברות זרות שפועלות בהתנחלויות, באתר הארץ, 12 ביוני 2015
↑  מיכאל מנקין, מקרה מבחן: משיכת ההשקעות של חברת KLP הנורווגית, מולד - המרכז להתחדשות הדמוקרטיה
קרב מרג' דאבק

קרב מרג' דאבק (בערבית: معركة مرج دابق, קרב אחו (אזור המרעה) דאבִק; בטורקית: Mercidabık Muharebesi) הוא קרב שנערך ב-24 באוגוסט 1516 בסוריה, צפונית לחלב של ימינו, ובו הכו כוחות האימפריה העות'מאנית את צבא הסולטנות הממלוכית.
הרקע לקרב

האימפריה העו'תמאנית בימי סלים הראשון התקדמה במסע כיבוש מהיר והתפשטה הן מערבה לכיוון אירופה והן מזרחה ודרומה. הכוח החזק באותה תקופה באזור המזרח התיכון היה הסולטנות הממלוכית, שמרכזה היה בקהיר. בסולטנות הממלוכית שלטו שליטים ממוצא צ'רקסי והיא חוותה התדרדרות שלטונית ומדינית שנמשכה משנות ה-90 של המאה ה-15. כחלק מהתפיסה הצבאית השמרנית של הסולטנות, סירבו הממלוכים להשתמש בנשק חם, ושמו דגש על תנועת פרשים קלים ועל ירי קשתים. העות'מאנים, לעומת זאת הצטיינו בחדשנות צבאית ושכללו את השימוש בארטילריה.
בקיץ 1516 היה ברור לממלוכים שמגמתו של הצבא העות'מאני היא התקדמות אל עבר מצרים. הדוקטרינה הממלוכית הייתה יציאה לקראת האיום במקום להתבצר ולהמתין להגעתו, ואכן הכוחות הממלוכיים יצאו בחיל של כעשרת אלפים פרשים מקהיר במגמה לפגוש את הכוח העות'מאני ולעצור אותו.
הקרב

הכוחות נפגשו באחו דאבק וניצבו אלה מול אלה. כיוון ההתקפה של הממלוכים היה ממזרח למערב. העות'מאנים נערכו בעמדות הגנה מולם. כוח יאניצ'רים סמוי התמקם מדרום למערך הממלוכי ופניו צפונה. בתחילה הייתה ידם של הממלוכים על העליונה והם הדפו את האגף הדרומי של הטורקים אל מעבר לעמדות ההגנה שלהם, אולם היה זה תכסיס של הסולטאן סלים, שנועד למשוך את הממלוכים אל תוך מלכודת. כאשר התקדמו הממלוכים פרץ קדימה כוח היאניצ'רים וחסם את דרכי הנסיגה. או אז ניתנה הפקודה לפתוח באש תותחים. לפי כל הדיווחים נראה שהממלוכים הופתעו מאש התותחים. בעיקר הושפעו לרעה הסוסים. בקרב שורות הלוחמים הממלוכים החלה בהלה והם החלו לנוס - אולם דרכי הנסיגה שלהם היו כבר חסומות. כל זאת תוך התפרעות של הסוסים וקטל שערכו בהם הטורקים שאיגפו את הכוח הממלוכי והשמידו אותו. הניצחון העות'מאני היה מוחלט. למעשה, לא נותרה התנגדות של ממש לכוחם מסוריה ועד קהיר.
קיים בידנו תיעוד יוצא-דופן, בעברית, מאת אליהו קפשאלי בן התקופה המתאר:
ויהי כאשר ראה המלך (הסולטאן העות'מאני) כי החלו הממ"לוקי להתגבר על התורגמי' (טורקים) וכי ראה כי כבר החלו להתקרב אל מול פני הסוללות הגדולות ויאמר לעמו: מהרו חושו אל תעמודו והשליכו הארטל"ריאה הגדולה עליהם ועליהם תבוא אש וגופרית ורוח זלעפות. הדבר יצא מפי המלך ויבעירו את הסוללות כאש תבער יער וכלהבה תלהט הרים... ולממ"לוקי מלקו את ראשם... ואשר נמלטו מהארטל"ריאה הכום הסוסים וימותו כי לא היו כל כך מלומדי קול הברת הארטל"ריאה וישמעו את קול הסוללות ויסולו עליהם דרכם באש פלדות... והם היו בעוכריהם כי לא ידעו הארט"לריאה וכשמוע קולה קול גדול ולא יסף, נסו וקראו: כולנו מתים, ונסו מנוסת חרב ובחופזם לנוס  נפלו ונשברו... ויבואו עליהם התורגמי וימיתום... וינגפו לפני התורגמי וינוסו איש לאוהליו וימותו כל גיבורי הממ"לוקי.
ניתוח הקרב

אין ספק שקרב מרג' דאבק הוא דוגמה לניצחונה של עדיפות טכנולוגית על פני שיטות לוחמה מיושנות ושמרניות. עוז הרוח, האומץ והנחישות הממלוכית והנכונות שלהם להסתער מול פני האויב לא עמדו להם אל מול טכנולוגיה עדיפה של סוללת תותחים.
מהידוע לנו כיום, הקטל של התותחים העות'מאנים כשלעצמם לא היה גדול. אך גורם ההפתעה, החרדה והבלבול שזרעו בשורות החיילים והשפעתם ההרסנית על הסוסים גרמו לשבירת ההתקפה ולבהלת המנוסה.
זהו אחד הקרבות הראשונים בהיסטוריה בהם תותחים שימשו ככלי הכרעה בשדה הקרב.
השלכות הקרב

האימפריה העות'מאנית המשיכה בהתפשטותה דרומה. נערכו אמנם קרבות מגננה בח'אן יונס וליד רידניה (אנ'), אך הם לא הצליחו למנוע את ההשתלטות העות'מאנית תוך זמן קצר על קהיר ועל המזרח התיכון כולו. תאריך הקרב מסמן את תחילת שלטון האימפריה העות'מאנית במזרח התיכון, שלטון שנמשך כ-400 שנה (ההפסקה היחידה בשלטון העות'מאני הייתה בשנים 1831–1840, כאשר מוחמד עלי, ששלט מטעם הסולטאן העות'מאני במצרים, מרד בו בתמיכת הצרפתים וכבש את ארץ-ישראל וסוריה).